**เอสบีโอเบท** (SBOBET) มักสะกดคลาดเคลื่อนเป็น **สโบเบ็ต** หรือ **สโบเบท**) คือเว็บไซต์เจ้ามือรับพนันออนไลน์ที่ได้รับใบอนุญาตให้ดำเนินการในเอเชียจากประเทศฟิลิปปินส์ และอนุญาตให้ดำเนินการในยุโรปจากเกาะแมน (Isle Of Man) ให้เปิดทำการเป็นเจ้ามือรับพนัน เอสบีโอเบทรับเดิมพันกีฬามากมายหลายชนิดจากหลายชาติและเปิดให้บริการในหลายภาษา

ในเดือนกุมภาพันธ์ พ.ศ. 2552 เว็บไซต์เอสบีโอเบทซึ่งดำเนินการอยู่ในเกาะแมนได้รับการอนุมัติให้เปิดรับเดิมพัน**คาสิโนออนไลน์** เป็นแห่งแรกของเกาะ (ถ่ายทอดสดเกมส์การเดิมพันจาก คาสิโนโดยตรงผ่านทางกล้องวิดีโอ และผู้เล่นวางเดิมพันจากอินเทอร์เน็ต)

บทบาทในด้านการเป็นผู้สนับสนุน
-----------------------------

เอสบีโอเบทเคยเป็นผู้สนับสนุนหลักของสโมสรฟุตบอลเวสต์แฮมยูไนเต็ด จนกระทั่งหมดสัญญาในฤดูกาล 2012-2013 และสโมสรฟุตบอลคาร์ดิฟฟ์ซิตี (ฤดูกาล 2010-2011) ในเดือนตุลาคม พ.ศ. 2552 ตัวแทนของพรีเมียร์ลีกอังกฤษได้แสดงความกังวลต่อการที่เยาวชนอาจเข้ามามีส่วนเกี่ยวข้องกับการพนัน เพิ่มขึ้นเนื่องจากการได้เห็นโลโก้บริษัทรับพนันอย่างเปิดเผย เอสบีโอเบทจึงตัดสินใจเปลี่ยนโลโก้ที่หน้าอกเสื้อทีมเยาวชนของคาร์ดิฟฟ์ ซิตี้ จากเดิมใช้โลโก้ของเอสบีโอเบท เป็นโลโก้ของมูลนิธิสงเคราะห์เด็กพิการและทุพพลภาพ Ty Hafan Children's Hospice แทน

ในเดือนสิงหาคม 2014 Celton Manx ซึ่งเป็นหนึ่งในเอเย่นต์รับพนันของเอสบีโอเบทได้ประกาศเป็นผู้สนับสนุนร่วมอย่างเป็นทางการในฐานะเจ้ามือรับพนันในเอเชีย ให้กับฟุตบอลพรีเมียร์ลีค อังกฤษ 5 ทีม ได้แก่ สวอนซีซิตี, เวสต์แฮมยูไนเต็ด, เซาแทมป์ตัน, ฮัลล์ซิตี และ นอริชซิตี สำหรับฤดูกาล 2013-2014 

เอสบีโอเบทยังเป็นผู้สนับสนุนหลักในการจัดการประชุมนานาชาติด้านธุรกิจฟุตบอล Soccerex Asian Forum ที่จัดขึ้นครั้งแรกในเอเชีย ณ ประเทศสิงคโปร์

รางวัล
------

ในปี 2552 เอสบีโอเบทได้รับรางวัล"ผู้ดำเนินการในเอเชียยอดเยี่ยมแห่งปี" (Asian Operator of The Year Award) ในพิธีมอบรางวัลประจำปีของนิตยสาร eGaming Review และในปี 2553 นิตยสาร eGaming Review จัดอันดับให้sbobetsbอยู่อันดับ 11 จากทั้งหมด 50 บริษัทผลิตและจัดการเกมส์ออนไลน์ที่ทรงอิทธิพลที่สุดในวงการเกมส์ออนไลน์สำหรับปี 2554

ข้อขัดแย้ง
----------

ในเดือนตุลาคม พ.ศ. 2551 สมาคมฟุตบอลอังกฤษ(เอฟเอ)ได้ขอให้ทางเอสบีโอเบทส่งหลักฐานใดๆ ที่อาจมีบันทึกไว้ เพื่อที่จะโยงไปถึงความเป็นไปได้ในการกำหนดผลการแข่งขันล่วงหน้าหรือการล้มบอลของการแข่งขันฟุตบอลระหว่างทีมนอริชซิตีและทีมดาร์บีเคาน์ตีจากลีกแชมป์เปี้ยนชิพ ที่ดาร์บีเคาน์ตี เอาชนะนอริชซิตี 2 ประตูต่อ 1 ซึ่งเอสบีโอเบทก็ได้ออกมาปฏิเสธการร้องขอในเรื่องนี้ โดยให้เหตุผลว่า นั่นเป็นการกระทำที่เกินเหตุของสมาพันธ์ฟุตบอลอังกฤษและอาจจะละเมิดข้อตกลงด้านการรักษาข้อมูลความลับของลูกค้าด้วย
ท้ายที่สุดนั้นทางสมาพันธ์ฟุตบอลอังกฤษก็ไม่มีหลักฐานว่าการแข่งขันนัดนั้นมีการกำหนดผลการแข่งขันล่วงหน้าหรือไม่

ต่อมาเมื่อวันที่ 24 กันยายน 2552 สำนักข่าว 2 แห่งคือ novinite.com และ 24 Chasa Daily จากบัลแกเรียก็ตีพิมพ์บทความกล่าวหาเอสบีโอเบทว่าเป็นผู้รับผิดชอบจัดแจงให้มีกำหนดผลการแข่งขันล่วงหน้า ของแมตช์ที่เลฟสกี้ โซเฟียลงดวลแข้งกับทีมซีเอสเคเอ โซเฟีย แต่สุดท้ายทั้งสองสำนักข่าวก็ตีพิมพ์บทความขอโทษต่อเอสบีโอเบทพร้อมกับลงข้อมูลแก้ข่าวว่าเอสบีโอเบทไม่มีส่วนเกี่ยวข้องต่อเรื่องการล้มบอลตามข้อกล่าวหาแต่อย่างใด

และในเดือนตุลาคม พ.ศ. 2552 ตัวแทนจากพรีเมียร์ลีก ออกมาวิจารณ์เจ้ามือรับเดิมพัน SBOBET และเอสบีโอเบทที่เปิดรับการเดิมพันสดของการแข่งขันฟุตบอลในระดับสถาบันการศึกษา โดยให้เหตุผลว่าองค์กรใดก็ตามที่มีส่วนเกี่ยวข้องกับพนันบอลไม่ว่าจากประเทศใดก็ตาม ไม่ควรมีส่วนเกี่ยวข้องใดๆกับการแข่งขันกีฬาและกิจกรรมของเด็กและเยาวชน เจ้ามือรับพนันทั้งสองจึงหยุดรับการเดิมพันการแข่งขันกีฬาระดับเยาวชน และเรียกร้องให้ทางพรีเมียร์ลีกและสมาพันธ์นักฟุตบอลอาชีพ (Professional Footballers' Association) ออกมาอธิบายและชี้แจงรายละเอียดให้กับพวกเขาว่าการแข่งขันระดับไหนที่ควรเปิดรับการเดิมพัน

เมื่อเดือนตุลาคม 2557 รัฐสภาของสิงคโปร์ได้มีมติเห็นชอบผ่านร่างกฎหมายการพนันทางไกล(The Remote Gambling Bill) เพื่อระงับการพนันผ่านเครื่องมือสื่อสารทุกชนิด ทั้งโดยทางอินเทอร์เน็ต โทรศัพท์ โทรทัศน์แบบโต้ตอบ วิทยุ หรือผ่านเทคโนโลยีการสื่อสารวิธีการใดๆ ก็ตาม ร่างกฎหมายดังกล่าวมีผลบังคับใช้ต่อบุคคลผู้แล่นพนัน ผู้จัดให้มีการเล่น และผู้ดำเนินกิจการพนัน ส่วนเวปไซต์การพนันและธุรกรรมทางการเงินจะถูกระงับ การโฆษณาประชาสัมพันธ์จะถูกห้าม ถึงแม้ว่ากฎหมายใหม่นี้จะมีผลบังคับใช้ในปี 2558 เอสบีโอเบทมีนโยบายที่ชัดเจนในการไม่รับพนันจากประเทศที่การพนันเป็นสิ่งผิดกฎหมาย ดังนั้นจะไม่มีลูกค้ารายใหม่ที่เปิดบัญชีโดยใชัที่อยู่ไอพีจากประเทศสิงคโปร์ และในเวปไซต์หน้าลงทะเบียนเข้าใช้ก็ไม่ปรากฏตัวเลือกประเทศสิงคโปร์แล้ว ส่วนลูกค้าปัจจุบันที่เปิดใช้บัญชีจากสิงคโปร์บริษัทได้ขึ้นข้อความแจ้งเตือนเรื่องร่างกฎหมายการพนันทางไกล และเมื่อกฎหมายมีผลบังคับบัญชีของลูกค้าจะถูกปิด เอสบีโอเบทจะดำเนินการทุกวิถีทางที่จำเป็นเพื่อปฏิบัติตามกรอบของกฎหมาย

อ้างอิง
-------

1. ↑  "First Cagayan: Operators". คลังข้อมูลเก่าเก็บจากแหล่งเดิมเมื่อ 2008-11-21. สืบค้นเมื่อ 2013-11-24.
2. ↑  Licensees on the Isle of Man Isle of Man Government
3. ↑  "Manx on e-Gaming Winning Streak". OffshoreNet. คลังข้อมูลเก่าเก็บจากแหล่งเดิมเมื่อ 2009-02-17. สืบค้นเมื่อ 3 November 2009.
4. ↑  "West Ham United and SBOBET". West Ham United FC. คลังข้อมูลเก่าเก็บจากแหล่งเดิมเมื่อ 2008-12-04. สืบค้นเมื่อ 4 December 2008.
5. ↑  Cardiff City Name SBOBET as New Club Sponsor[*ลิงก์เสีย*], Brands in Football, 29 September 2008, accessed 1 October 2009
6. ↑  "Ty Hafan scores with Cardiff City". Wales Online. สืบค้นเมื่อ 2 November 2009.
7. ↑  SBOBET เก็บถาวร 2021-05-05 ที่ เวย์แบ็กแมชชีน, SBOBET BETimes, 26 August 2013, accessed 16 September 2013
8. ↑  "Global betting giant secures title sponsorship of the Soccerex Asian Forum". Soccerex. คลังข้อมูลเก่าเก็บจากแหล่งเดิมเมื่อ 2012-03-09. สืบค้นเมื่อ 12 April 2010.
9. ↑  The EGR Awards Winners 2009 เก็บถาวร 2010-07-23 ที่ เวย์แบ็กแมชชีน, eGaming Review, 1 December 2009, accessed 9 December 2009.
10. ↑  EGR Operator Awards: The winners เก็บถาวร 2011-09-07 ที่ เวย์แบ็กแมชชีน, eGaming Review, 26 November 2010, accessed 29 November 2010.
11. ↑  FA match-fixing inquiry hits wall of silence, The Guardian, 29 October 2008, accessed 14 March 2009
12. ↑  Match-fixing inquiry closed by FA, BBC News, 5 December 2008, accessed 14 March 2009
13. ↑  "Correction: SBOBet.com Not Responsible for Fixing Bulgarian Football Match". novinite.com. สืบค้นเมื่อ 2 November 2009.
14. ↑  "SBOBet is not responsible for adjusting the football game". 24chasa.bg. สืบค้นเมื่อ 2 November 2009.
15. ↑  White, Duncan (17 October 2009). "Premier League fears corruption after 188bet and SBObet offers betting on teenagers". London: Telegraph.co.uk. คลังข้อมูลเก่าเก็บจากแหล่งเดิมเมื่อ 2014-01-01. สืบค้นเมื่อ 2 November 2009.
16. ↑  White, Duncan (24 October 2009). "Premier League and PFA pressure forces bookmakers to end betting on youth football". London: Telegraph.co.uk. สืบค้นเมื่อ 2 November 2009.
17. ↑  Lau, Kok Keng (September 2014). "New Legal Framework To Regulate Remote Gambling In Singapore" (PDF). Singapore: Rajah & Tann Asia. สืบค้นเมื่อ 21 October 2014.
18. ↑  Neo, Chain Chin (15 October 2014). "Online gaming firms start shutting S'pore accounts". Singapore: Todayonline.com. สืบค้นเมื่อ 21 October 2014.